พอดีไปเจาะหูมาครับ ด้วยความอยากรู้ แล้วเกิดความไม่สะดวกในชีวิตหลายๆอย่าง รวมไปถึงจะเปิดเรียนภายในไม่กี่วันนี้ครับ อยากจะถอดออก แล้วตามที่อ่านมาในเว็บไซต์ต่างๆ เค้าบอกแค่ว่า ถ้าถอดออกจะทำให้รูตัน ซึ่งผมไม่มีปัญหาอะไร ตอนนี้หูอักเสบอยุ่ ถ้าถอดออกมาเลย จะทำให้เกิดการติดเชื้อ หรือปัญหาอื่นมาด้วยไหมครับ?
สวัสดีค่ะ หากในตอนนี้หูบริเวณที่เจาะหูมีการอักเสบ คือผิวหนังและเนื้อเยื่อมีบวมแดงและปวด แนะนำว่าควรถอดสิ่งที่ใส่ในรูหูออกได้เลยค่ะ หากการอักเสบเป็นไม่มาก ควรใช้น้ำเกลือสำหรับล้างแผลเช็ดทำความสะอาด และใส่ยาฆ่าเชื้อ เช่น โพไวโดน ไอโอดีน พยายามหลีกเลี่ยงการโดนน้ำจนกว่าการอักเสบจะหาย แต่หากอาการบวแดงและปวดไม่ดีขึ้น มีน้ำเหลืองหรือหนองไหล ควรไปพบแพทย์เพื่อรับยาปฏิชีวนะค่ะหากได้เจาะหูมานานแล้ว การถอดสิ่งที่ใส่ในรูหูออก มักไม่ทำรูหูเกิดการสร้างเนื้อเยื่อมาเติมเต็มจนปิดรูหูได้ค่ะ เนื่องจากเนื้อเยื่อรอบๆ รูหูได้เกิดเป็นพังผืดไปแล้ว แต่อาจทำให้เกิดการสะสมเซลล์ผิวหนังที่ตายหรือขี้ไคลในรูหู และทำให้มีกลื่นเหม็นได้ ดังนั้นหลังจากถอดสิ่งที่ใส่ในรูหูแล้ว ควรหมั่นทำความสะอาดรูหูบ่อยๆ ค่ะ